text: Efterlyser vidner til røveri
  09 august 2010 kl. 12.08
  Politiet efterlyser vidner til et røveri i supermarkedet LIDL på Vejlevej 114 i Kolding lørdag.
  Butikken var fuld af kunder, da de bevæbnede røvere løb ind i butikken og beordrede alle ned på gulvet.
  Røverne løb rundt mellem kasserne og beordrede kassepersonalet til at udlevere pengene i kasseapparaterne.
  Overvågningskameraerne viser, at de begge bar hættetrøjer.
  En kunde ringede under røveriet til politiet med en mobiltelefon.
  Det er mindst femte gang, at der er blevet begået røverier med samme fremgangsmåde i området omkring Vejlevej i de seneste måneder.
  Oplysninger til politiet på telefon 114.
  